ai4bharat/Pralekha huggingface dataset:
দক্ষতাউন্নয়নওশিল্পোদ্যোগমন্ত্রক
দক্ষতা উন্নয়নের জন্য অনলাইন পাঠক্রম
নয়াদিল্লী, ১৮ সেপ্টেম্বর, ২০২০
দক্ষতা উন্নয়ন এবং শিল্পোদ্যোগ মন্ত্রকের নির্দেশে কেন্দ্রীয় স্বাস্থ্য ও পরিবার কল্যাণ মন্ত্রক কোভিড-১৯ লকডাউন পরবর্তী সময়ে শিল্পোদ্যোগ ও দক্ষতা প্রশিক্ষণ প্রতিষ্ঠান সহ শিল্প প্রযুক্তি প্রতিষ্ঠান, জাতীয় দক্ষতা উন্নয়ন নিগমের আওতায় অথবা রাজ্য দক্ষতা উন্নয়ন মিশন বা অন্যান্য কেন্দ্রীয়/রাজ্য মন্ত্রক/দপ্তরের অধীনে স্বল্প মেয়াদী প্রশিক্ষণ কেন্দ্র, শিল্পোদ্যোগ ও ক্ষুদ্র ব্যবসায় উন্নয়নের জন্য জাতীয় প্রতিষ্ঠান, ভারতীয় শিল্পোদ্যোগ প্রতিষ্ঠান এবং তাদের প্রশিক্ষণ অংশীদারদের জন্য দক্ষতা উন্নয়ন মূলক কর্মসূচি চালিয়ে যেতে গত ৮ই সেপ্টেম্বর একটি স্ট্যান্ডার্ড অপারেটিং প্রসিডিওর জারি করে। মূলত কোভিড-১৯ সংক্রমণ ছড়িয়ে পরা রোধ করতে এই প্রতিষ্ঠানগুলিতে সতকর্তামূলক কি পদক্ষেপ গ্রহণ করা হবে তার রূপরেখা তুলে ধরা হয়েছে এই নির্দেশের মধ্যে দিয়ে।
কোভিড-১৯ মহামারী কর্মক্ষেত্রে আমূল পরিবর্তন নিয়ে এসেছে। এরফলে কাজের গতি প্রকৃতির পরিবর্তন হয়েছে এবং কৃত্রিম বুদ্ধিমত্তার গুরুত্ব বৃদ্ধি পেয়েছে। এরজন্য দক্ষতা/ পুনঃদক্ষতা ও দক্ষতা উন্নয়নে গুরুত্ব বৃদ্ধি পেয়েছে। স্বাস্থ্য ক্ষেত্র সহ টেলি-মেডিসিন, স্যানিটাইজেশনের মতো বিভিন্ন ক্ষেত্রে পাঠক্রমে দক্ষতা উন্নয়নে প্রয়োজনীয়তা লক্ষ্য করা গেছে।
মন্ত্রক 'ভারত স্কিল' নামে অনলাইন পোর্টালের মাধ্যমে ২৯টি জনপ্রিয় পাঠক্রমের জন্য ই-লার্নিং ভিডিও এবং কারিগরি প্রশিক্ষণ প্রকল্পের আওতায় ১৩৭টি বিষয়ের জন্য কোয়েশ্চেন ব্যাঙ্ক তৈরি করেছে। এমনকি অন্যান্য জাতীয় দক্ষতা যোগ্যতা পরিকাঠামো সহ আইটিআইয়ের ছাত্র ছাত্রীদের জন্য অনলাইন প্রশিক্ষণের ব্যবস্থা করা হয়েছে। লকডাউনের সময় ৯ লক্ষ ৩৮ হাজার ৮৫১ জন সুবিধাভোগী এই পাঠক্রমে প্রশিক্ষণ নিয়েছেন। এছাড়াও ভারত স্কিল মোবাইল অ্যাপের মাধ্যমে অনলাইনে ১ লক্ষ ৩১ হাজার ২৪১ জন প্রশিক্ষণ প্রার্থী প্রশিক্ষণের সুবিধা গ্রহণ করেছেন। একইভাবে মন্ত্রকের আওতাধীন স্বশাসিত সংস্থা ন্যাশনাল ইন্সট্রাকশনাল মিডিয়া ইন্সটিটিউটের মাধ্যমে ৩ হাজার ৮০টি অনলাইন ক্লাস সম্পন্ন হয়েছে। এখানে ১৬ লক্ষ ৫৫ হাজার ৯৫৩ জন সুবিধাভোগী প্রশিক্ষণ নিয়েছেন। পাশাপাশি মন্ত্রকের আওতাধীন ডিরেক্টরেট জেনারেল অফ ট্রেনিং-এর শিল্প সহযোগী সংস্থাগুলির সাহায্যে কোয়েস্ট অ্যালায়েন্স, আইবিএম, ন্যাশকম- মাইক্রোসফ্ট এবং সিসকোর মতো সংস্থা থেকে ১ লক্ষ ৮৪ হাজার ২৯৬ জন অনলাইন প্রশিক্ষণ নিয়েছেন। কারিগরি প্রশিক্ষণ প্রকল্পে ৩৫টি অনলাইন ক্লাসে ১৬ হাজার ৬৭ জন প্রশিক্ষণ নিয়েছেন। সারা দেশে ৩৩টি জাতীয় দক্ষতা প্রশিক্ষণ প্রতিষ্ঠানে ৩৪টি ক্রাফ্ট ইন্সট্রাকটর ট্রেনিং স্কিম চলছে। জাতীয় দক্ষতা উন্নয়ন নিগমের দক্ষতা ইকো সিস্টেমের আওতায় বহু সংখ্যায় স্বল্প মেয়াদী প্রশিক্ষণ চালু করা হয়েছে। ই-স্কিল ইন্ডিয়া নামে একটি ই-লার্নিং পোর্টালে এই প্রশিক্ষণ পর্ব চলছে। মূলত দক্ষতা উন্নয়নে জোর দিতে এবং প্রযুক্তি ব্যবহারে উপযোগী করে তুলতে ভার্চুয়াল মাধ্যমে এই ধরণের প্রশিক্ষণের আয়োজন করা হয়েছে।
রাজ্যসভায় লিখিত জবাবে এই তথ্য দিয়েছেন দক্ষতা উন্নয়ন ও শিল্পোদ্যোগ প্রতিমন্ত্রী শ্রী আর কে সিং।
(CG/SS/NS
প্রধানমন্ত্রীরদপ্তর
জনস্বাস্থ্য পরিষেবাকে শক্তিশালী করে তোলার উদ্যোগে প্রধানমন্ত্রীর প্রশংসা
নয়াদিল্লি, ২৩ মার্চ, ২০২৩
প্রধানমন্ত্রী শ্রী নরেন্দ্র মোদী উত্তর প্রদেশের কৌসাম্বিতে মেডিকেল ভ্যান ব্যবহার করে জনস্বাস্থ্য পরিষেবাকে আরও শক্তিশালী করে তোলার উদ্যোগের প্রশংসা করেছেন।
উত্তর প্রদেশের কৌসাম্বির সাংসদ শ্রী বিনোদ সোনকার এক ট্যুইট বার্তায় জানিয়েছেন, একটি মেডিকেল ভ্যানের সহায়তায় ২,৪৭,৫০০-রও বেশি নাগরিক তাঁদের স্বাস্থ্য পরীক্ষা করিয়েছেন। ২৫ হাজারেরও বেশি মানুষ বিভিন্ন সরকারি প্রকল্পে তাঁদের নাম নথিভুক্ত করেছেন।
এই ট্যুইটের প্রত্যুত্তরে প্রধানমন্ত্রী বলেছেন, “সুন্দর এক উদ্যোগ! জনসেবার এই প্রয়াস উন্নয়নে নতুন গতি নিয়ে এসেছে”।
PG/CB/SB
(
প্রধানমন্ত্রীরদপ্তর
দিল্লির ভারত মণ্ডপমে ২৯ জুলাই অখিল ভারতীয় শিক্ষা সমাগমের উদ্বোধন করবেন প্রধানমন্ত্রী
পিএম শ্রী প্রকল্প তহবিলের প্রথম কিস্তির টাকা দেবেন প্রধানমন্ত্রী
নতুন দিল্লি, ২৮ জুলাই , ২০২৩
দিল্লির প্রগতি ময়দানের ভারত মণ্ডপমে ২৯ জুলাই সকাল ১০টায় প্রধানমন্ত্রী শ্রী নরেন্দ্র মোদী অখিল ভারতীয় শিক্ষা সমাগমের উদ্বোধন করবেন। একই দিনে জাতীয় শিক্ষা নীতি ২০২০-র তিন বছর পূর্ণ হচ্ছে।
অনুষ্ঠানে পিএম শ্রী প্রকল্প তহবিলের প্রথম কিস্তির টাকা দেবেন প্রধানমন্ত্রী। জাতীয় শিক্ষা নীতি অনুযায়ী এই স্কুলগুলিতে ছাত্র-ছাত্রীদের এমনভাবে শিক্ষাদান করা হবে, যাতে তারা আগামীদিনে একজন নাগরিক হিসেবে দেশ গঠনে ফলপ্রসূ ভূমিকা নিতে পারে। ১২টি ভারতীয় ভাষায় প্রকাশিত শিক্ষা এবং দক্ষতা সংক্রান্ত পাঠ্য বইয়েরও উদ্বোধন করবেন প্রধানমন্ত্রী।
প্রধানমন্ত্রীর ভাবনা অনুযায়ী দেশের তরুণ প্রজন্মকে অমৃতকাল -এর উপযোগী করে তুলতে ২০২০ সালে জাতীয় শিক্ষা নীতি প্রণয়ন করা হয়েছিল। এর লক্ষ ছিল, মানবিক মুল্যবোধ সহ তাঁদের ভবিষ্যতের চ্যালেঞ্জ মোকাবিলার উপযুক্ত করে তোলা। গত তিন বছরে এই শিক্ষানীতি বিদ্যালয়, উচ্চশিক্ষা এবং দক্ষতা শিক্ষার ক্ষেত্রে উল্লেখযোগ্য পরিবর্তন এনেছে। ২৯ ও ৩০ জুলাই, দুদিনের এই কর্মসূচিতে যোগ দিচ্ছেন, শিক্ষাবিদ, বিশেষজ্ঞ, নীতি নির্ধারক, শিল্পমহলের প্রতিনিধি, স্কুল, উচ্চশিক্ষা ও দক্ষতা প্রশিক্ষণে যুক্ত বিভিন্ন সংস্থার শিক্ষক ও পড়ুয়া। জাতীয় শিক্ষা নীতির বিভিন্ন দিক ও সাফল্য নিয়ে তাঁরা মত বিনিময় করবেন এবং আগামীদিনে এই শিক্ষা নীতিকে কীভাবে এগিয়ে নিয়ে যাওয়া যায়, সে সম্পর্কে প্রয়োজনীয় কৌশল তৈরি করবেন।
অখিল ভারতীয় শিক্ষা সমাগমে থাকছে ১৬টি পর্ব। উন্নতমানের শিক্ষা ও প্রশাসন, অনগ্রসর শ্রেণীর অংশের আর্থ-সামাজিক প্রতিকূলতা, শিক্ষার আন্তর্জাতিকীকরণ সহ বিভিন্ন বিষয়ে আলোচনা হবে।
AC / MP /AG
(
যুবওক্রীড়াবিষয়কমন্ত্রক
ডেফঅলিম্পিক্স ২০২১ – এ ৬৫ জন খেলোয়াড়ের শক্তিশালী ভারতীয় দল রওনা হওয়ার আগে বিদায় সংবর্ধনা জানিয়েছেন শ্রী অনুরাগ ঠাকুর
নয়াদিল্লি, ২৫ এপ্রিল, ২০২২
আগামী পয়লা মে থেকে শুরু হতে চলা ডেফঅলিম্পক্স ২০২১ – এ অংশগ্রহণকারী ভারতীয় দলকে রওনা হওয়ার আগে সোমবার বিদায় সংবর্ধনা জানানো হয়েছে। অনুষ্ঠানে উপস্থিত ছিলেন কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ ঠাকুর, প্রতিমন্ত্রী শ্রী নিশিথ প্রামাণিক সহ অন্য বিশিষ্ট ব্যক্তিবর্গ।
ব্রাজিলের ক্যাক্সিয়াস ডু সুল – এ এই প্রতিযোগিতার আসর বসছে। এখানে ৬৫ জন ভারতীয় খেলোয়াড় অংশ নেবেন। এবারই সবচেয়ে বড় ভারতীয় দল পাঠানো হচ্ছে। ক্রীড়াবিদরা অ্যাথলেটিক্স, ব্যাডমিন্টন, জুডো, গলফ্, ক্যারাটে, শ্যুটিং, সাঁতার, টেনিস, টেবল টেনিস, তাইকন্দ এবং কুস্তি – এই ১১টি বিভাগে অংশ নেবেন। পয়লা মে থেকে ১৫ই মে পর্যন্ত চলবে এই প্রতিযোগিতা।
প্রতিযোগিতায় অংশগ্রহণকারী ভারতীয় দলকে শুভেচ্ছা জানিয়ে শ্রী অনুরাগ ঠাকুর বলেন, দেশবাসীর পক্ষ থেকে সকলকে আগাম অভিনন্দন । এই প্রতিযোগিতায় অংশগ্রহণকারী সকল খেলোয়াড়ই নিজেদের দক্ষতা দেখিয়ে যোগ্যতা অর্জন করেছেন বলেও জানান তিনি। কেন্দ্রীয় মন্ত্রী বলেন, এবারই প্রথম সবচেয়ে বেশি সংখ্যায় ক্রীড়াবিদ এই প্রতিযোগিতায় পাঠানো হচ্ছে। ব্রাজিল থেকে সর্বোচ্চ সংখ্যক পদক জয়ের বিষয়ে আশা প্রকাশ করেন তিনি। অলিম্পিক্স, প্যারা-অলিম্পিক্স বা ডেফঅলিম্পিক্সের মতো যে কোনও প্রতিযোগিতায় ভারত নিজের ক্রীড়া দক্ষতার পরিচয় দিয়েছে বলেও কেন্দ্রীয় মন্ত্রী জানান।
শ্রী ঠাকুর আরও বলেন, অল ইন্ডিয়া স্পোর্টস্ কাউন্সিল ফর দ্য ডেফ  এবং স্পোর্টস্ অথরিটি অফ ইন্ডিয়া বা সাই - এর মাধ্যমে ক্রীড়াবিদদের সহায়তাও দেওয়া হয়েছে। এই ডেফঅলিম্পিক্সে অংশগ্রহণকারী খেলোয়াড়দের প্রশিক্ষণের জন্য সাই – এর কেন্দ্রগুলিতে ৩০ দিনের জাতীয় প্রশিক্ষণ শিবিরের ব্যবস্থা করা হয়। এছাড়াও, সাই ক্রীড়াবিদদের খেলার জন্য সরঞ্জাম, পোশাক, থাকা ও পরিবহণ ব্যবস্থা সহ একাধিক পদক্ষেপ নিয়েছে।
অনুষ্ঠানে কেন্দ্রীয় প্রতিমন্ত্রী শ্রী নিশিথ প্রামাণিক জানান, প্রধানমন্ত্রী শ্রী নরেন্দ্র মোদী এবং ক্রীড়া মন্ত্রী শ্রী অনুরাগ ঠাকুরের প্রেরণায় দেশে ক্রীড়া ক্ষেত্রের বিকাশসাধন হয়েছে। প্রধানমন্ত্রী ‘চেয়ার ফর ইন্ডিয়া’ গেম চেঞ্জার হয়ে উঠেছে। এই প্রতিযোগিতায় অংশগ্রহণকারী খেলোয়াড়রা দেশের যুবদের অনুপ্রাণিত করবে বলেও তিনি মন্তব্য করেন।
উল্লেখ্য, ২০১৭ সালে তুরস্কে আয়োজিত এই প্রতিযোগিতায় ভারত ৪৬ জনের প্রতিনিধি দল পাঠিয়েছিল। সেখান থেকে ১টি স্বর্ণ, ১টি রৌপ্য এবং ৩টি ব্রোঞ্জ পদক জেতে ভারত।
CG/SS/SB
(Visitor Counter : 54
সংস্কৃতিমন্ত্রক
সরকার, গান্ধী শান্তি পুরস্কারে ২০২০ এর জন্য মনোনয়ন পত্র পেশের সময়সীমা বাড়িয়েছে। ১৫,০৬,২০২০ তারিখ পর্যন্ত মনোনয়ন পত্র জমা দেওয়া যাবে
নতুন দিল্লি ১১ই মে, ২০২০
প্রতি বছর কেন্দ্রীয় সংস্কৃতি মন্ত্রক গান্ধী শান্তি পুরস্কারের জন্য মনোনয়ন পত্র দাখিলের আবেদন জানায়। ভারত সরকারের কেন্দ্রীয় সংস্কৃতি মন্ত্রকের ওয়েবসাইট:www.indiaculture.nic.in. তে গান্ধী শান্তি পুরস্কারের যাবতীয় নিয়ম নীতি অনুযায়ী মনোনয়ন পত্র দাখিল করতে হবে।
এই বছরের পুরস্কারের জন্য মনোনয়ন পত্র দাখিলের শেষ দিন ছিল ৩০ শে এপ্রিল ২০২০। কোভিড-19 অতিমারীর প্রেক্ষিতে দেশজুড়ে লকডাউন বিধিনিষেধ জারি হওয়ার দরুন মনোনয়ন পত্র দাখিলের সময়সীমা বাড়ানো হয়েছে। আগামী ১৫,০৬,২০২০ তারিখ পর্যন্ত মনোনয়ন পত্র দাখিল করা যাবে।
মনোনয়ন বা সুপারিশ পত্র পাঠাতে হবে ডাকযোগে বা ই মেলের মাধ্যমে:
শ্রীমতী নিরুপমা কত্রু।
যুগ্ম সচিব, কেন্দ্রীয় সংস্কৃতি মন্ত্রক
রুম নাম্বার ৩৩৪ -সি, শাস্ত্রী ভবন,
নতুন দিল্লী।
ই মেল করা যাবে:
jsmuseakad-culture[at]gov[dot]in বা
mdehuri.rgi[at]nic[dot]in
(CG/PPM
শিল্পওবাণিজ্যমন্ত্রক
রপ্তানিকারকদের পাশাপাশি ব্যাঙ্কগুলিকে সহায়তা প্রদানের জন্য ৫ বছরে ইসিজিসি লিমিটেডে ৪,৪০০ কোটি টাকা বিনিয়োগে অনুমোদন দিয়েছে সরকার
নতুন দিল্লি, ২৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় সরকার রপ্তানি ক্ষেত্রে উন্নতিসাধনের জন্য ধারাবাহিক ব্যবস্থা গ্রহণ করে চলেছে। এই ধারাবাহিকতার অঙ্গ হিসেবে সরকার আজ ৫ বছরের মেয়াদে অর্থাৎ ২০২১-২২ থেকে ২০২৫-২৬ অর্থ বর্ষে এক্সপোর্ট ক্রেডিট গ্যারান্টি কর্পোরেশন অফ ইন্ডিয়া লিমিটেড -তে ৪,৪০০ কোটি টাকা মূলধন বিনিয়োগে অনুমোদন দিয়েছে। ইনিশিয়াল পাবলিক অফার -এর মাধ্যমে ইসিজিসি-র তালিকা প্রক্রিয়ার সঙ্গে যথাযথভাবে সমন্বয়সাধনের প্রয়াস সহ অনুমোদিত ক্ষেত্রে আরও রপ্তানি বৃদ্ধিতে সহায়তা করার জন্য ইসিজিসি-র দায়ভার গ্রহণের ক্ষমতা বাড়ানো হয়েছে।
১৯৫৭ সালের কোম্পানি আইনের আওতায় কেন্দ্রীয় সরকার এই ইসিজিসি সংস্থা প্রতিষ্ঠা করে। মূলত রপ্তানিকারকদের ঋণের বীমার পরিষেবা প্রদান করে থাকে এই প্রতিষ্ঠান। ইসিজিসি রপ্তানি ক্ষেত্রে সাহায্য যোগানোর গুরুত্বপূর্ণ ভূমিকা পালন করে থাকে। এমনকি ক্ষুদ্র রপ্তানিকারক উদ্যোগপতিদের ব্যাঙ্ক ঋণ প্রদানে উৎসাহিত করে। ইসিজিসি ২০২০-২১ অর্থ বর্ষে ৬.০২ লক্ষ কোটি টাকার রপ্তানি ক্ষেত্রে সহায়তা জুগিয়েছে। এমনকি বিগত কয়েক বছরে কেন্দ্রীয় সরকার একাধিক রপ্তানি সংক্রান্ত প্রকল্প ও উদ্যোগ গ্রহণও করেছে। বৈদেশিক বাণিজ্য নীতির সময়সীমা ২০২২-এর ৩১ মার্চ পর্যন্ত বাড়ানো হয়েছে। চলতি বছরের সেপ্টেম্বরে সমস্ত বকেয়া ঋণ পরিশোধের জন্য ৫৬ হাজার ২৭ কোটি টাকা মঞ্জুর করা হয়েছে। পাশাপাশি জেলাগুলিকে রপ্তানি হাবে পরিণত করতেও উদ্যোগ নেওয়া হয়েছে। ভারতীয় বাণিজ্য, পর্যটন, প্রযুক্তি ক্ষেত্রেকে বিদেশে তুলে ধরতে এবং দেশে বিনিয়োগ বৃদ্ধিতে বিশেষ জোর দেওয়া হয়েছে।
CG/SS/SKD/
(Visitor Counter : 154
যুবওক্রীড়াবিষয়কমন্ত্রক
ফিট ইন্ডিয়া ক্যুইজ প্রতিযোগিতায় রাজ্যপর্যায়ে বিজয়ীদের নাম ঘোষিত, এরা এবার জাতীয় স্তরের প্রতিযোগিতায় অংশ নেবেন
নয়াদিল্লি, ০৪ এপ্রিল, ২০২২
ফিট ইন্ডিয়া ক্যুইজ প্রতিযোগিতায় রাজ্যপর্যায়ে ৩৬ জন বিজয়ী চিহ্নিত হয়েছেন। এবার এরা আসন্ন জাতীয় স্তরের প্রতিযোগিতায় সংশ্লিষ্ট রাজ্য/কেন্দ্রশাসিত অঞ্চলের হয়ে প্রতিনিধিত্ব করবেন। রাজ্যপর্যায়ে ফিট ইন্ডিয়া ক্যুইজ প্রতিযোগিতায় গত ফেব্রুয়ারি ও মার্চ মাসে আয়োজিত হয়। যোগ্য ৩৫৯টি বিদ্যালয় প্রতযোগিতায় অংশগ্রহণ করে। রাজ্যপর্যায়ে জয়ী বিদ্যালয়কে ২ লক্ষ ৭৫ হাজার টাকা করে পুরস্কার দেওয়া হয়েছে। এর মধ্যে প্রতিযোগিতায় অংশগ্রহণের জন্য ২৫ হাজার টাকা এবং জয়ী হওয়ার জন্য আড়াই লক্ষ টাকা দেওয়া হয়েছে।
রাজ্য পর্যায়ে প্রথম ও দ্বিতীয় রানার-আপ যথাক্রমে ১ লক্ষ ১০ হাজার টাকা ও ৫৫ হাজার টাকা করে নগদ পুরস্কার পেয়েছেন। প্রতিটি রাজ্য/কেন্দ্রশাসিত অঞ্চল থেকে জয়ী মোট ৩৬টি বিদ্যালয়ের পড়ুয়ারা এবার জাতীয় স্তরের প্রতিযোগিতায় অংশ নেবেন। এই প্রতিযোগিতা দিল্লিতে আয়োজিত হবে। স্টার স্পোর্টস্ চ্যানেলে প্রতিযোগিতা সরাসরি সম্প্রচার করা হবে। এছাড়াও, একাধিক সোশ্যাল মিডিয়া চ্যানেলে ওয়েবকাস্ট হবে। প্রতিযোগিতায় জয়ীরা নিজের ও বিদ্যালয়ের জন্য অতিরিক্ত নগদ পুরস্কার পাবে। এমনকি, ভারতের প্রথম ফিট ইন্ডিয়া ক্যুইজ প্রতিযোগিতায় জয়ী হওয়ার স্বীকৃতিও মিলবে।
রাজ্যপর্যায়ের প্রতিযোগিতায় পশ্চিমবঙ্গ থেকে জয়ী হয়েছে কলকাতায় রুবি পার্কের দিল্লি পাবলিক স্কুলের পড়ুয়া সৃজন বসু ও পুশন ভট্টাচার্য।
CG/BD/SB
(Visitor Counter : 94
আয়ুষ
দেশজুড়ে "আয়ুষ কোভিড-19 পরামর্শ হেল্পলাইন" চালু
নতুন দিল্লী ২১ শে মে ২০২১
দেশজুড়ে কোভিড-19 অতিমারী কালের চ্যালেঞ্জের মোকাবিলায় আয়ুশ চিকিৎসার ভিত্তিতে সাধারন মানুষের সমস্যা সমাধানের লক্ষ্যে কেন্দ্রীয় আয়ুশ মন্ত্রক একটি হেল্পলাইন চালু করেছে। এই হেল্পলাইন নাম্বারটি হলো 14443 ।গোটা দেশজুড়ে এই হেল্পলাইনটি ,সপ্তাহের ৭ দিনই সকাল ৬ টা থেকে মধ্যরাত ১২ টা পর্যন্ত চালু থাকবে।
১৪৪৪৩ হেল্পলাইনে ফোন করলে,আয়ুশের বিভিন্ন ধারার বিশেষজ্ঞরা সাধারন মানুষদের পরামর্শ দেবেন। আয়ুশের ধারা গুলির মধ্যে উল্লেখযোগ্য হলো আয়ুর্বেদ,হোমিওপ্যাথি,যোগ,ন্যাচুরোপ্যাথি,ইউনানি এবং সিদ্ধা প্রভৃতি। এই বিশেষজ্ঞরা রোগীদের শুধুমাত্র পরামর্শ বা সমস্যা সমাধানের পথ জানাবেন তা নয়,একই সঙ্গে তাঁদের কাছাকাছি কিধরনের আয়ুশ পরিষেবা কেন্দ্র রয়েছে সে বিষয়েও অবগত করবেন।
কোভিড-19 থেকে সেরে ওঠা রোগীদের পুনর্বাসন ও ব্যবস্থাপনা বিষয়েও সঠিক পরামর্শ পাওয়া যাবে বিশেষজ্ঞদের কাছ থেকে।এই হেল্পলাইন আইভিআর সমৃদ্ধ এবং আপাতত হিন্দী এবং ইংরাজিতে উপলব্ধ। অনান্য ভাষাও সময়মতন যোগ করা হবে। বর্তমানে এই নাম্বার একই সঙ্গে ১০০ টি কল গ্রহন করতে পারে তবে প্রয়োজন মতন ভবিষ্যতে এর ক্ষমতা আরও বাড়ানো হবে।কোভিড-19 সংক্রমণ নিয়ন্ত্রণের লক্ষ্যেই কেন্দ্রীয় আয়ুশ মন্ত্রকের এই উদ্যোগ।
উল্লেখ্য,দেশে বহুদিন ধরেই আয়ুশ ধারার মাধ্যমেই সাধারন মানুষকে চিকিৎসা পরিষেবা দেওয়া হতো। এটি দেশে প্রাচীনতম চিকিৎসা ব্যবস্থা হিসাবে স্বীকৃত।আয়ুশ ধারার মাধ্যমে চিকিৎসার দরুন প্রতিরোধ ক্ষমতা বৃদ্ধি পায় বলেই বর্তমান অতিমারীকালে এই ধারার মাধ্যমে চিকিৎসা বেড়ে চলেছে।আয়ুশ ধারায় চিকিৎসা কার্যকরী,নিরাপদ,সুবিধাজনক এবং সাশ্রয়ী। পাশাপাশি সিসিআরএএসের নির্মিত ভেষজ গুনসম্মত AYUSH-64 এবং সিদ্ধা ধারার কবসুরাকুদিনির ওষুধ,স্বল্প ও মাঝারি মাত্রায় কোভিড-19 আক্রান্ত রোগীদের ক্ষেত্রে কার্যকর বলে জানা গেছে। সাধারন মানুষের স্বার্থে আয়ুশ মন্ত্রক এই দুটি ওষুধকে তুলে ধরছে।
(CG/PPM
প্রধানমন্ত্রীরদপ্তর
২০০১ সালে সংসদে হামলার ঘটনায় শহীদদের প্রতি প্রধানমন্ত্রীর শ্রদ্ধার্ঘ
নতুনদিল্লি, ১৩ই ডিসেম্বর, ২০২১
২০০১ সালে সংসদে হামলার ঘটনায় নিরাপত্তা বাহিনীর শহীদ সদস্যদের প্রধানমন্ত্রী শ্রী নরেন্দ্র মোদী শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
“২০০১ সালে সংসদে হামলার ঘটনায় নিরাপত্তা বাহিনীর যে সব সদস্য কর্তব্য পালনের সময় শহীদ হয়েছিলেন, তাঁদের সকলকে আমি শ্রদ্ধা জানাই। দেশের প্রতি তাঁদের কর্তব্য এবং আত্মবলিদান প্রত্যেক নাগরিককে অনুপ্রাণিত করবে। “
(CG/CB/SFS/
অর্থমন্ত্রক
প্রবীণ নাগরিকদের সঞ্চয় প্রকল্পগুলি সম্পর্কে স্পষ্টীকরণ
নয়াদিল্লি, ২৯ সেপ্টেম্বর, ২০২২
প্রবীণ নাগরিকদের সঞ্চয় প্রকল্প -এর ব্যবহারিক ক্ষেত্রে লক্ষ্য করা গেছে যে অকাল মৃত্যুর কারণে অপারেটিং সংস্থাগুলি সেই অ্যাকাউন্টগুলিকে মেয়াদ পূর্ণ হওয়ার আগেই বন্ধ করে দিচ্ছে।
এক্ষেত্রে এসসিএসএস-এর ৭ ধারা অনুযায়ী নিম্নলিখিত বিষয়গুলির প্রতি দৃষ্টি আকর্ষণ করা হচ্ছে –
১) এসসিএসএস অ্যাকাউন্টধারীদের মৃত্যু হলে তার নমিনি বা উত্তরাধিকারীর অনুরোধক্রমে যখন অ্যাকাউন্টটি বন্ধ করা হচ্ছে তখন এসসিএসএস প্রকল্পে যে সুদের হার ধার্য রয়েছে তা সেই অ্যাকাউন্টধারীর মৃত্যুর দিন পর্যন্ত দিতে হবে। এরপর পোস্ট অফিস সেভিংস অ্যাকাউন্টে যে সুদের হার চালু রয়েছে তা ওই অ্যাকাউন্টধারীর মৃত্যুর দিন থেকে মেয়াদ পূর্ণ হওয়া পর্যন্ত সময়কালে প্রযোজ্য হবে।
২) এসসিএসএস অ্যাকাউন্টধারীদের মৃত্যুর কারণে মেয়াদ পূর্ণ হওয়ার আগে অ্যাকাউন্টটি বন্ধ করে দেওয়া যায় না। এটা তখনই মেয়াদ পূর্ণ হওয়ার আগে বন্ধ করা যাবে যখন এসসিএসএস অ্যাকাউন্টধারী তাঁর নিজের অ্যাকাউন্ট মেয়াদ পূর্ণ হওয়ার আগে বন্ধ করতে চাইছেন। সেক্ষেত্রে মেয়াদ পূর্ণ হওয়ার আগে অ্যাকাউন্টটি বন্ধ হলে জরিমানা ধার্য হবে এসসিএসএস-এর ৬ নম্বর ধারা অনুযায়ী।
(PG/AB/DM
শ্রমওকর্মসংস্থানমন্ত্রক
ইপিএফ এবং এমপি আইন, ১৯৫২’র আওতায় আধা-বিচার বিভাগীয় মামলার ভার্চ্যুয়াল পদ্ধতিতে শুনানির প্রক্রিয়া দ্রুত ও ব্যয় সাশ্রয়ী উপায়ে রায় দানের ক্ষেত্রে এক নতুন যুগের সূচনা করেছে
নয়াদিল্লি, ১৪ সেপ্টেম্বর, ২০২০
ইপিএফ এবং এমপি আইন, ১৯৫২’র আওতায় আধা-বিচার বিভাগীয় মামলার ভার্চ্যুয়াল পদ্ধতিতে শুনানির প্রক্রিয়া দ্রুত ও ব্যয় সাশ্রয়ী উপায়ে রায় দানের ক্ষেত্রে এক নতুন যুগের সূচনা করেছে।
কর্মচারী ভবিষ্যনিধি সংগঠন  দ্রুত কাজকর্ম নিষ্পত্তির লক্ষ্যে এক অনুকূল বাতাবরণ গড়ে তোলার জন্য যে সমস্ত উদ্যোগ গ্রহণে করেছে, তার অঙ্গ হিসাবে তথ্য প্রযুক্তিকে সদ্ব্যবহার করে আধা-বিচার বিভাগীয় মামলাগুলির ভার্চ্যুয়াল পদ্ধতিতে শুনানী গ্রহণের লক্ষ্যে এই পদক্ষেপ। উল্লেখ করা যেতে পারে, কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার গত ৯ই সেপ্টেম্বর কর্মচারী ভবিষ্যনিধি তহবিলের কেন্দ্রীয় অছি পর্ষদের ২২৭তম বৈঠকে ভার্চ্যুয়াল পদ্ধতিতে অংশ নিয়ে নতুন এই ব্যবস্থার সূচনা করেন।
কোভিড-১৯ মহামারীর প্রেক্ষিতে এবং সামাজিক দূরত্ববিধি মেনে চলার প্রয়োজন অনুসারে, অধিকাংশ জেলা ও সেশন আদালতগুলিতে ভার্চ্যুয়াল পদ্ধতিতে মামলার শুনানী গ্রহণ করা হচ্ছে। মহামারীর সময়ে মামলার দ্রুত নিষ্পত্তি সুনিশ্চিত করতে মহামান্য সুপ্রিম কোর্ট ও সংশ্লিষ্ট হাইকোর্টগুলির নীতি-নির্দেশিকা অনুযায়ী এই সিদ্ধান্ত নেওয়া হয়েছে। এই প্রেক্ষিতে কর্মচারী ভবিষ্যনিধি তহবিল এবং বিবিধ সংস্থান আইন , ১৯৫২’র আওতায় ৭এ এবং ১৪বি ধারা অনুযায়ী, সংশ্লিষ্ট সবপক্ষকে মামলার দ্রুত শুনানী গ্রহণ করে এবং ব্যয় সাশ্রয়ী উপায়ে ন্যয়-প্রদানের লক্ষ্যে ভার্চ্যুয়াল পদ্ধতিতে মামলার শুনানী গ্রহণ করার উদ্যোগ নেওয়া হয়েছে।
ভার্চ্যুয়াল আদালত এমন একটি সুপরিকল্পিত ধারণা, যেখানে বাদি-বিবাদি পক্ষ ও আইনজীবীদের স্বশরীরে উপস্থিত না হয়েও অনলাইনের মাধ্যমে মামলায় অংশগ্রহণ করা এবং ন্যায়সঙ্গত বিচার পাওয়া সম্ভব।
ভার্চ্যুয়াল পদ্ধতিতে মামলার দ্রুত শুনানী গ্রহণের লক্ষ্যে ইপিএফও-র কমপ্লায়েন্স ই-প্রসিডিং পোর্টালে ই-কোর্ট ব্যবস্থার সূচনা হয়েছে। ই-আদালত ব্যবস্থার একাধিক উপকারিতা রয়েছে। মামলার শুনানির সময় যেমন বাদি-বিবাদি পক্ষের স্বশরীরে উপস্থিত হওয়ার প্রয়োজন নেই, তেমনই উভয় পক্ষের আইনজীবীদেরও ব্যক্তিগত উপস্থিতি অপ্রয়োজনীয়। এমনকি, মামলার শুনানীর সময় উপস্থিত থাকার জন্য সংশ্লিষ্ট সবপক্ষকে মাইলের পর মাইল রাস্তা পাড়ি দিয়ে আদালতে উপস্থিত হতে হয়। এরফলে, একদিকে যেমন সময় খরচ হয়, তেমনি সমগ্র বিষয়টি নিষ্পত্তিও ব্যয়-সাপেক্ষ হয়ে পড়ে। সর্বপরি, এ ধরনের শুনানী ব্যবস্থায় সমস্ত প্রক্রিয়ার ক্ষেত্রেই কার্বন নিঃসরণের পরিমাণ হ্রাস পায়। ডিজিটাল পদ্ধতিতে মামলার শুনানী সম্ভব হলে তা বকেয়া মামলার সংখ্যা কমাতেও সাহায্য করে। সেই সঙ্গে, বিলম্বিত ন্যায়-বিচারের ক্ষেত্রে এক কার্যকর প্রতিকার হয়ে ওঠে।
ইতিমধ্যেই ইপিএফও-র ২টি আঞ্চলিক কার্যালয়ে ভার্চ্যুয়াল পদ্ধতিতে পরীক্ষামূলকভাবে গত জুলাই ও অগাস্ট মাসে কয়েকটি মামলার শুনানী সফলভাবে আয়োজন করা হয়েছে। ভার্চ্যুয়াল পদ্ধতিতে মামলার শুনানীর সময়ে ৯০টি আধা-বিচার বিভাগীয় মামলার অনলাইন বৈঠকও হয়েছে। এর ফলে, এ ধরনের মামলাগুলির দ্রুত নিষ্পত্তি হয়েছে এবং ব্যয় সাশ্রয়ী উপায়ে দ্রুততার সঙ্গে ন্যায়-বিচার পৌঁছে দেওয়া সম্ভব হয়েছে। মহামারীর সময়ে নিয়োগ কর্তারাও ভার্চ্যুয়াল পদ্ধতিতে মামলার শুনানী গ্রহণ ও দ্রুত নিষ্পত্তির লক্ষ্যে গৃহীত এই উদ্যোগকে স্বাগত জানিয়েছেন।
ইপিএফও তার প্রাপ্ত সম্পদকে কাজে লাগিয়ে সর্বাধুনিক পন্থা-পদ্ধতি ও প্রযুক্তিগুলির সদ্ব্যবহারে লাগাতার প্রয়াস চালাচ্ছে, যাতে কোভিড-১৯ মহামারীর সময়ে সংশ্লিষ্ট সবপক্ষকে কোনও রকম বাধা-বিপত্তি ছাড়াই উপযুক্ত পরিষেবা পৌঁছে দেওয়া যায়।
(CG/BD/SB
নির্বাচনকমিশন
উত্তরপ্রদেশ ও উত্তরাখণ্ড থেকে অবসর গ্রহণকারী ১১ জন সদস্যের আসন পূরণের জন্য রাজ্যসভায় দ্বিবার্ষিক নির্বাচন
নয়াদিল্লি, ১৩ অক্টোবর, ২০২০
আগামী নভেম্বর মাসে উত্তরপ্রদেশ ও উত্তরাখণ্ড থেকে ১১ জন সদস্য রাজ্যসভা থেকে অবসর গ্রহণ করছেন। এই শূণ্য পদ পূরণের জন্য কমিশন দ্বিবার্ষিক নির্বাচন গ্রহণের সিদ্ধান্ত নিয়েছে। এর জন্য আগামী ২০ অক্টোবর, মঙ্গলবার, বিজ্ঞপ্তি জারি হবে। মনোনয়ন জমা দেওয়ার শেষ তারিখ ২৭শে অক্টোবর। মনোনয়নগুলি পরীক্ষা করে দেখা হবে ২৮ অক্টোবর, বুধবার। প্রার্থী পদ প্রত্যাহারের শেষ দিন ২ নভেম্বর। ভোটগ্রহণ ৯ নভেম্বর, সোমবার। সকাল ৯টা থেকে বিকে ৪টে পর্যন্ত ভোটগ্রহণ পর্ব চলবে। ভোটগণনা ৯ নভেম্বর বিকেল ৫টায়। ১১ নভেম্বর, বুধবারের মধ্যে নির্বাচন প্রক্রিয়া সম্পন্ন হবে। কমিশন এক নির্দেশে জানিয়ে দিয়েছে যে, ব্যালট পেপারে ভোট নেওয়া হবে। এক্ষেত্রে ব্যালট পেপারে পছন্দসই প্রার্থীকে ভোট দিতে হবে।তবে ভোটদানের সময় রিটার্নিং অফিসারের প্রদত্ত সুনির্দিষ্ট বেগুণী রং-এর স্কেচ পেন ব্যবহার করতে হবে। অন্য কোনও পেন ব্যবহার করা যাবে না।
নির্বাচন পরিচালনা করার সময় কোভিড-১৯ কন্টেনমেন্ট ব্যবস্থাপনা সম্পর্কে বর্তমান নির্দেশাবলী মেনে চলা হচ্ছে কিনা, তা সুনিশ্চিত করতে কমিশন রাজ্য থেকে একজন বরিষ্ঠ আধিকারিককে নিয়োগ করার জন্য সংশ্লিষ্ট রাজ্যের মুখ্য সচিবকে নির্দেশ দিয়েছে। পুরো নির্বাচন প্রক্রিয়া চলাকালীন নির্বাচনী কাজের সঙ্গে যুক্ত ব্যক্তিদের মাস্ক পড়া বাধ্যতামূলক। নির্বাচন স্থল বা প্রাঙ্গণে প্রবেশের সময় সকল ব্যক্তির তাপমাত্রা পরীক্ষা করা হবে। স্যানিটাইজার থাকাও বাধ্যতামূলক। কোভিড-১৯ নির্দেশিকা অনুসারে সামাজিক দূরত্ব বজায় রাখতে হবে। এমনকি, নির্বাচন পরিচালনার সময় কোভিড-১৯ সংক্রান্ত নির্দেশিকা কঠোরভাবে অনুসরণ করতে হবে। এই নির্দেশিকা কমিশনের ওয়েবসাইট - https://eci.gov.in/files/file/12167-broad-guidelines-for-conduct-of-general-electionbye-election-during-covid-19/ -এ পাওয়া যাবে। কমিশন সংশ্লিষ্ট রাজ্যের নির্বাচনের পর্যবেক্ষক হিসেবে রাজ্যের মুখ্য নির্বাচনী আধিকারিককে দায়িত্ব দিয়েছে।
উত্তরপ্রদেশ থেকে যে রাজ্যসভার সাংসদরা আগামী ২৫ নভেম্বর অবসর নিচ্ছেন তাঁরা হলেন – ডঃ চন্দ্রপাল সিং যাদব, জাভেড আলি খান, অরুণ সিং, নীরজ শেখর, পি এল পুনিয়া, হরদীপ সিং পুরী, রবিপ্রকাশ ভার্মা, রাজা রাম, রামগোপাল যাদব এবং বীর সিং। উত্তরাখণ্ড থেকে ঐদিন অবসর নিচ্ছেন রাজ্যসভার সাংসদ রাজ বব্বর।
CG/SS/DM
(Visitor Counter : 74
যুবওক্রীড়াবিষয়কমন্ত্রক
প্রস্তাবিত জাতীয় ক্রীড়া শিক্ষা পর্ষদের উদ্দেশ্য, বুনিয়াদি স্তর থেকে উচ্চশিক্ষা পর্যন্ত খেলাধুলার উন্নতি বিধান এবং শ্রেষ্ঠত্ব অর্জনের জন্য তা অনুসরণ করার প্রয়াস- শ্রী অনুরাগ ঠাকুর
নতুন দিল্লি, ০২ আগস্ট, ২০২১
প্রস্তাবিত জাতীয় ক্রীড়া শিক্ষা পর্ষদ বা ন্যাশনাল স্পোর্টস এডুকেশন বোর্ড বর্তমান পর্ষদ গুলির সঙ্গে সহযোগিতার অনুমতি দেবে যাতে ক্রিড়াবিদরা খেলাধুলার পাশাপাশি শিক্ষার দিক থেকেও উন্নত হতে পারে।
জাতীয় ক্রীড়া শিক্ষা পর্ষদ 'ক্যাচিং দেম ইয়ং' ব্যবস্থার মাধ্যমে খেলাধুলার শ্রেষ্ঠত্ব প্রচার করবে এবং প্রতিভাধর দের প্রশিক্ষণ দেবে।
জাতীয় ক্রীড়া শিক্ষা পর্ষদ প্রতিযোগিতা বৃদ্ধির ক্ষেত্রে ক্রেডিট পয়েন্ট স্থানান্তরের পাশাপাশি বাদ পড়ার সম্ভাবনা থাকে মুক্ত করতে পেশাগতভাবে সহায়তা করবে।
প্রস্তাবিত জাতীয় ক্রীড়া শিক্ষা পর্ষদের লক্ষ্য এবং উদ্দেশ্য হচ্ছে-
১) খেলাধুলার বৃহত্তর পরিসরে অংশগ্রহণ শুরু করা এবং ব্যক্তিগত, সামাজিক ও সম্প্রদায়গত উন্নয়নে প্রচার করা
২) 'ক্যাচিং দেম ইয়ং' ব্যবস্থাপনার মাধ্যমে খেলাধুলার মানোন্নয়ন।
৩) ক্রীড়া সম্প্রদায় এবং অভিভাবকদের আশ্বাস প্রদান করা যে খেলাধুলা করলে শিক্ষা, তৎপরতা এবং কর্মসংস্থানের ক্ষেত্রে কোন ক্ষতি হবে না।
৪) খেলাধুলার মাধ্যমে বিকল্প কর্মসংস্থানের সুযোগ সৃষ্টি হবে।
৫) খেলাধুলার সঙ্গে যুক্ত প্রশিক্ষক থেকে শুরু করে বিভিন্ন ক্ষেত্রে পারদর্শীদের নিয়ে প্রশিক্ষণের ব্যবস্থা।
৬) খেলাধুলোয় আগ্রহ, অংশগ্রহণ এবং দক্ষতা প্রচারে আরও উপযোগী করে তোলা।
আজ রাজ্যসভায় এক লিখিত প্রশ্নের জবাবে কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ ঠাকুর এই তথ্য জানিয়েছেন।
CG/ SB
(Visitor Counter : 94
উপ-রাষ্ট্রপতিরসচিবালয়
বুদ্ধ পূর্ণিমার প্রাক্কালে দেশবাসীকে শুভেচ্ছা উপ রাষ্ট্রপতির
নতুন দিল্লি, ২৫ মে, ২০২১
বুদ্ধ পূর্ণিমার প্রাক্কালে দেশবাসীকে শুভেচ্ছা জানিয়েছেন উপ রাষ্ট্রপতি শ্রী এম ভেঙ্কাইয়া নাইডু। এক বার্তায় উপ রাষ্ট্রপতি বলেছেন –
“আমি ভগবান বুদ্ধের জন্মদিন উপলক্ষে ‘বুদ্ধ পূর্ণিমা’র শুভ অনুষ্ঠানে দেশবাসীকে আন্তরিক শুভেচ্ছা ও অভিনন্দন জানাচ্ছি।
ভগবান বুদ্ধ এই পৃথিবীর অন্যতম মহান আধ্যাত্মিক গুরু ছিলেন। ভগবান বুদ্ধের শান্তি, ভ্রাতৃত্ব এবং সহানুভূতির চিরন্তন বার্তা সমগ্র বিশ্বের মানুষকে নৈতিক মূল্যবোধ ও সন্তুষ্টির ভিত্তিতে জীবনযাপনের অনুপ্রেরণা জুগিয়েছে।
আমাদের দেশে উৎসবগুলি হলো পরিবার এবং বন্ধুবান্ধবদের সঙ্গে দেখা ও উদযাপন করার এক বিশেষ মুহূর্ত। তবে, কোভিড-১৯ অতিমারির বিষয়ের কথা মাথায় রেখে এবার নাগরিকদের এই উৎসব তাদের বাড়ির ভেতরে উদযাপন করা এবং কোভিড স্বাস্থ্য বিধি মেনে চলার আহ্বান জানাচ্ছি।
আসুন এই আনন্দের উৎসবে আমরা সকলেই ভগবান বুদ্ধের দেখানো সহানুভূতি ও সহনশীলতার পথে নিজেদের যুক্ত করি।”
CG/SS/SKD
(Visitor Counter : 117
অর্থমন্ত্রক
সহজে ব্যবসার প্রয়োজনীয় সংস্কার সম্পন্ন করে ষষ্ঠ রাজ্য হিসাবে রাজস্থান, অতিরিক্ত ২,৭৩১ কোটি টাকা ঋণ নেওয়ার অনুমতি পেয়েছে
৬টি রাজ্য সহজে ব্যবসার নির্ধারিত সংস্কার করায়, মোট ১৯,৪৫৯ কোটি টাকা অতিরিক্ত ঋণ নেওয়ার অনুমোদন পেল
নতুন দিল্লী, ২৬শে ডিসেম্বর, ২০২০
কেন্দ্রীয় অর্থ মন্ত্রকের ব্যয় সংক্রান্ত দপ্তরের সহজে ব্যবসা বা "ইজি অফ ডুয়িং বিজনেস"এর প্রয়োজনীয় সংস্কার সফলভাবে সম্পন্ন করলো রাজস্থান। রাজস্থান হলো ৬ষ্ঠ রাজ্য,যারা এই সংস্কার সম্পূর্ণ করে অতিরিক্ত ২,৭৩১ কোটি টাকা খোলা বাজার থেকে ঋণ পাওয়ার অধিকারী হলো। গত ২৪ শে ডিসেম্বর অর্থ মন্ত্রক এই সংক্রান্ত অনুমোদনের কথা ঘোষণা করে। এর আগে ৫টি রাজ্য, অন্ধ্রপ্রদেশ, কর্নাটক, মধ্যপ্রদেশ, তামিলনাড়ু এবং তেলেঙ্গানা এই সংক্রান্ত সংস্কার করে। রাজস্থান হলো এই তালিকার নতুন সংযোজন। সহজে ব্যবসার নির্ধারিত সংস্কার করার দরুন এই ৬টি রাজ্য খোলা বাজার থেকে অতিরিক্ত ১৯,৪৫৯ কোটি টাকার ঋণ নেওয়ার অনুমোদন পেল।
দেশে বিনিয়োগ বান্ধব ব্যবসার পরিবেশ গড়ে তুলতে, সহজে ব্যবসা করার পরিস্থিতি অত্যন্ত গুরুত্বপূর্ণ একটি সূচক। ভবিষ্যতে রাজ্যের অর্থনৈতিক বৃদ্ধি এর দ্বারা দ্রুত ত্বরান্বিত হবে।
কেন্দ্রীয় সরকার গত মে মাসে এই সিদ্ধান্ত নেয়।নির্ধারিত মান গুলি হলো:
১) জেলাস্তরে ব্যবসা সংস্কারের কার্যকরী পরিকল্পনা নির্ধারণের প্রথম ধাপের কর্মসূচীর কাজ শেষ করা।
২) ব্যবসা ক্ষেত্রে নির্ধারিত নিবন্ধীকরণ শংসাপত্রের, অনুমতিপত্রের বা লাইসেন্সের পুনর্নবীকরণ প্রথা বাতিল করা।
৩) কম্পিউটারের মাধ্যমে কেন্দ্রীয় ভাবে ঘনঘন পরিদর্শন ব্যবস্থা স্থাপন করা। একই পরিদর্শককে একই ক্ষেত্রে পরপর বছরের জন্য পরিদর্শনের দায়িত্ব দেওয়া যাবেনা। পরিদর্শনের
আগে ব্যবসায়ীদের নোটিশ দিতে হবে এবং পরিদর্শনের ৪৮ ঘন্টার মধ্যে পরিদর্শন রিপোর্ট আপলোড করতে হবে।
দেশজুড়ে কোভিড পরিস্থিতির দরুন উদ্ভুত অর্থনৈতিক সঙ্কট মোকাবিলায়, কেন্দ্রীয় সরকার গত মে মাসের ১৭ তারিখে রাজ্যগুলিকে তাদের জিএসডিপির ওপর অতিরিক্ত ২% ঋণ নেওয়ার মাত্রা বৃদ্ধি করার অনুমতি দেয়। এর অর্ধেক নাগরিক পরিষেবা সংক্রান্ত সংস্কারের ক্ষেত্রে ব্যবহার করতে হবে। যার মধ্যে রয়েছে
১) এক দেশ, এক রেশন কার্ড
২)সহজে ব্যবসা করার জন্য প্রয়োজনীয় সংস্কার।
৩) পুরসভার মতন আঞ্চলিক সংস্থাগুলির সংস্কার।
৪) বিদ্যুৎ এবং শক্তি ক্ষেত্রগুলির সংস্কার।
ইতিমধ্যেই ১০টি রাজ্য এক দেশ, এক রেশন কার্ড ব্যবস্থাপনা চালু করেছে। ৫টি রাজ্য সহজে ব্যবসার করার পদ্ধতি সংস্কার এবং ২টি রাজ্য আঞ্চলিক সংস্থার সংস্কার করেছে। যে সমস্ত রাজ্য নির্ধারিত সংস্কার করেছে, তাদের অতিরিক্ত মোট ৫০,২৫৩ কোটি টাকার ঋণ নেওয়ার অনুমতি দেওয়া হয়েছে।